Alajärvi
Store norske leksikon,Geografi,Verdens geografi,Europa,Finlands geografi
Alajärvi er en bykommune i det nordvestlige Finland, i landskapet Södra Österbotten (finsk: Etelä-Pohjanmaa). Alajärvi ligger ved innsjøen med samme navn, har 9973 innbyggere i 2016 og et areal på 738 km2. Kommunen er enspråklig finsk.
Alajärvi fikk bystatus i 1986 og er et handels- og administrasjonssentrum med tekstil- og trevareindustri, der det blant annet produseres ferdighytter. Nelimarkka museum ble grunnlagt av maler og professor Eero Nelimarkka i 1964. I tillegg til kunstutstillinger er Nelimarkka et sted der visuelle kunstnere kan leie seg inn for å kunne jobbe under fredelige forhold. Eksterne lenker Alajärvi kommunes nettsted